b'\n_START_ARTICLE_\nLiisi Rist\n_START_PARAGRAPH_\nLiisi Rist (s\xc3\xbcndinud 25. juunil 1991) on Eesti naisjalgrattur.    _NEWLINE_2013 - 2014 esindas Liisi Risr Itaalia profiklubi S.C. Michela Fanini Record Rox v\xc3\xa4rve, 2015. aastal aga Inpa Bianchi Giusfredi profiklubi. 2016. aastal j\xc3\xa4tkas amat\xc3\xb6\xc3\xb6rina Belgia naiskonnas Keukens Redant Cycling Team.  _NEWLINE_2013. aastal v\xc3\xb5itis ta esmakordselt Eesti meistriv\xc3\xb5istlused naiste grupi- ja eraldistardiga s\xc3\xb5idus. Naiste mainekama velotuuri Giro Rosa l\xc3\xb5petas ta kokkuv\xc3\xb5ttes 100. kohaga. Samal aastal valiti ta Eesti parimaks naisjalgratturiks ning tuli maailmameistriv\xc3\xb5istlustel naiskonnas\xc3\xb5idus 12. kohale._NEWLINE_2014. aastal v\xc3\xb5itis ta taas Eesti meistriv\xc3\xb5istlused nii naiste grupis\xc3\xb5idus kui ka eraldistardiga s\xc3\xb5idus. Lisaks tuli ta Eesti meistriks trekisprindis ja omniumis. Taas l\xc3\xb5petas Liisi Rist naiste mainekama velotuuri, Giro Rosa, 100. kohaga. _NEWLINE_2015. aastal v\xc3\xb5itis Liisi Rist Eesti meistriv\xc3\xb5istlused naiste eraldistardiga s\xc3\xb5idus. Ta esindas Eestit esimestel Euroopa m\xc3\xa4ngudel Bakuus nii eraldistardiga s\xc3\xb5idus kui ka grupis\xc3\xb5idus saades kirja vastavalt 24. ja 41. koha._NEWLINE_2016. aastal l\xc3\xb5petas Liisi Rist maantees\xc3\xb5idu Euroopa meistriv\xc3\xb5istlustel naiste eliitklassi grupis\xc3\xb5idu 85. kohaga. Eesti meistritiitliga krooniti ta kriteeriumis ja neljandat aastat j\xc3\xa4rjest tempos\xc3\xb5idus._NEWLINE_2017. aastal v\xc3\xb5itis Liisi Rist viiendat aastat j\xc3\xa4rjest tempos\xc3\xb5idu Eesti meistriv\xc3\xb5istlused. Esmakordselt osales Liisi Rist ka rattaorienteerumise maailmameistriv\xc3\xb5istlustel, kus sai teates\xc3\xb5idus 10., sprindis 34., tavarajal 39., mass-stardis 42. ja l\xc3\xbchirajal 46. koha.  _NEWLINE_2018. aastal v\xc3\xb5itis Liisi Rist kuuendat aastat j\xc3\xa4rjest tempos\xc3\xb5idu Eesti meistriv\xc3\xb5istlused. _NEWLINE_2019. aastal v\xc3\xb5itis Liisi Rist seitsmendat aastat j\xc3\xa4rjest tempos\xc3\xb5idu Eesti meistriv\xc3\xb5istlused.'